Harijs Ozols
Harijs Ozols (dzimis 1963. gada 11. oktobrī, miris 2015. gada 25. maijā) bija latviešu aktieris un dziedātājs. Harija Ozola vecāki ir aktieri Antra Liedskalniņa un Elmārs Ozols. Mācījies Tautas kinoaktieru studijā un teātra fakultātē. 2002. gadā izdeva savu pirmo solo albumu. Vairākus gadus duetos muzicēja kopā ar Juri Hiršu un Santu Zapacku. 2006. un 2009. gadā Harija Ozola izdotie albumi tika nominēti Latvijas Mūzikas ierakstu gada balvai. Miris no aknu vēža, kremēts un apglabāts Rīgas Meža kapos līdzās mātei.